Diari Oficial de la Generalitat Valenciana


Sumari del DOGV 5998, del 22-04-2009 (2009/4257)

ORDE de 16 d'abril de 2009, de la Conselleria de Justícia i Administracions Públiques, per la qual es regulen i convoquen les ajudes dirigides als programes d'atenció a menors i jóvens subjectes a mesures judicials en medi obert, per a l'exercici corresponent a l'any 2009.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5998

Data del DOGV
:   22-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4257


Data del document
:   16-04-2009

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * ajuda pública
    * suport econòmic
    * servei social
    * reinserció social
    * jove
    * societat sense fins de lucre
    * administració local
    * protecció de la infància
    * delinqüència juvenil
    * jurisdicció de menors

ORDE de 16 d'abril de 2009, de la Conselleria de Justícia i Administracions Públiques, per la qual es regulen i convoquen les ajudes dirigides als programes d'atenció a menors i jóvens subjectes a mesures judicials en medi obert, per a l'exercici corresponent a l'any 2009. [2009/4257]
La Llei Orgànica 5/2000, de 12 de gener, reguladora de la Responsabilitat Penal dels Menors, atribuïx a les Comunitats Autònomes la competència en l'execució de les mesures adoptades pels jutges de menors en l'exercici de la seua funció jurisdiccional, i contempla la possibilitat que dites Comunitats Autònomes establisquen els convenis o acords de col·laboració necessaris amb altres entitats, bé siguen públiques -de l'administració de l'Estat, Local o d'altres Comunitats Autònomes- o privades sense finalitats lucratives, per a l'exercici d'estes atribucions.
En l'àmbit de la Comunitat Valenciana, l'exercici d'estes atribucions correspon a la Conselleria de Justícia i Administracions Públiques, de conformitat amb el que disposa el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, i el Decret 92/2007, de 6 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.
Les mesures judicials de medi obert són aquelles l'execució de les quals no requerix l'ingrés del menor en un centre de reeducació i permeten dur a terme totes les actuacions previstes en el projecte individualitzat d'execució en el propi entorn sociofamiliar dels menors i emprar, així mateix, els recursos normalitzats de l'àmbit comunitari. La seua idoneïtat per a dur a terme intervencions educatives amb menors infractors és palès; tant és així, que la mateixa Llei Orgànica 5/2000, en l'article 7.2, disposa que les mesures d'internament han d'anar seguides, sempre i en tots els casos, d'un període de llibertat vigilada.
A través d'esta orde, es convoquen i regulen les ajudes destinades a finançar els programes d'atenció a menors i jóvens que han de complir alguna de les mesures judicials de medi obert previstes en la Llei Orgànica 5/2000, de 12 de gener, reguladora de la Responsabilitat Penal dels Menors.
Les presents ajudes no afecten la llibertat de competència establida en l'article 87 del Tractat Constitutiu de la Comunitat Europea, d'acord amb el que disposa l'article 3.4 del Decret 147/2007, de 7 de setembre, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.
Per tot això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat aprovat per Decret Legislatiu de 26 de juny de 1991, i el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques,
ORDENE
Títol I
Ajudes i subvencions
Capítol I
Objecte i tipologia
Article 1. Objecte
L'objecte d'esta convocatòria és regular i convocar les ajudes econòmiques destinades al sosteniment dels programes d'intervenció i reinserció social de menors i jóvens subjectes a mesures judicials de medi obert per a l'any 2009, en aplicació de la Llei Orgànica 5/2000, de 12 de gener, reguladora de la Responsabilitat Penal dels Menors.
Article 2. Tipologia de les ajudes
Estes ajudes podran ser de dos tipus:
a) Ajudes per al pagament dels salaris i seguretat social dels professionals de l'entitat sol·licitant que intervenen en els programes.
b) Ajudes per a les despeses de sosteniment d'estos programes.
Article 3. Exclusions
Queden expressament exclosos de les ajudes previstes en esta orde els conceptes corresponents a altres exercicis econòmics, les quotes pagades per les persones físiques a les associacions o federacions i les despeses sumptuàries.
Capítol II
Beneficiaris
Article 4. Sol·licitants
Podran sol·licitar i ser beneficiaris d'estes ajudes:
- Els municipis.
- Les mancomunitats.
- Les institucions privades sense finalitats lucratives.
Article 5. Requisits de les entitats sol·licitants
1. Les entitats sol·licitants hauran de reunir, amb caràcter general, els requisits següents:
a) Inscripció en el Registre General dels Titulars d'Activitats, Servicis i Centres d'Acció Social de la Comunitat Valenciana.
- Institucions privades sense finalitats lucratives: hauran d'estar legalment constituïdes i degudament inscrites en l'esmentat Registre prèviament a la concessió de l'ajuda. No obstant això, si no estan inscrites en el moment de la sol·licitud, la Direcció Territorial de la Conselleria de Justícia i Administracions Públiques informarà, en la plantilla tècnica d'estudi, si les finalitats d'actuació de l'entitat sol·licitant s'adeqüen a l'àmbit de la subvenció sol·licitada.
- Entitats locals: s'entenen registrades d'ofici i són exceptuades d'acreditar este requisit.
b) Compliment dels requisits establits en la Llei 38/2003, de 17 de novembre, General de Subvencions:
- Les entitats sol·licitants no podran estar incurses en les prohibicions que s'establixen en l'article 13, apartats 2 i 3 de la Llei 38/2003, de 17 de novembre, General de Subvencions, per a obtindre la condició de beneficiari de les subvencions.
2. Les institucions privades sense finalitats lucratives hauran, a més a més:
a) Tindre com a finalitat en els seus estatuts la realització d'activitats relacionades amb l'objecte d'estes ajudes.
b) Acreditar l'estructura i capacitat suficients per a garantir el compliment dels objectius.
Article 6. Prioritats
Tindran prioritat per a la concessió d'estes ajudes aquells municipis que presenten necessitats especials a causa de la seua problemàtica social i, en especial, del nombre de mesures judicials imposades a menors de la localitat en l'exercici 2008.
En segon lloc, els programes que van ser finançats per este mateix concepte en l'exercici de 2008, sempre que reunisquen els requisits establits en esta orde per a ser subvencionats.
En tercer lloc, aquelles entitats que hagen tingut un millor i més alt nivell d'execució en l'exercici 2008.
En quart lloc, aquelles entitats que col·laboren amb la Generalitat en l'àmbit de la promoció i inserció social dels menors, amb especial referència a les actuacions orientades a la prevenció de la delinqüència juvenil.
Article 7. Subcontractació de les activitats subvencionades
La subcontractació es regirà pels criteris següents:
1. Municipis i mancomunitats:
Els beneficiaris podran subcontractar totalment o parcialment l'activitat subvencionada, d'acord amb el que disposa l'article 29 de la Llei 38/2003, de 17 de novembre, General de Subvencions.
En tot cas, els contractistes estaran obligats només davant del beneficiari, el qual assumirà la responsabilitat total de l'activitat subvencionada per l'administració.
No s'entendrà com subcontractació les actuacions realitzades per voluntaris, sempre que estes estiguen previstes en el programa sol·licitat.
Tampoc es considerarà subcontractació la prestació de servicis per un professional, siga de forma continuada o no, quan el mode de pagament siga fet a través de factura.
2. Institucions privades sense finalitats lucratives:
Les institucions privades sense finalitats lucratives no podran subcontractar cap percentatge de l'activitat subvencionada.
No s'entendrà com subcontractació la prestació de servicis per un professional, quan el mode de pagament es realitze per factura, ni les actuacions realitzades per voluntaris, sempre que estes estiguen previstes en el programa.
Capítol III
Import de les ajudes
Article 8. Criteris generals en la determinació de la quantia
El càlcul de la quantia que s'assignarà a cada programa atendrà els criteris següents:
1. Adequació de les despeses:
Només se subvencionaran les despeses realment previstes i adequades al programa. En la plantilla tècnica d'estudi que efectuaran les direccions territorials competents podrà indicar-se, si fa el cas, quines despeses per a les quals se sol·licita subvenció no es consideren adequades a les finalitats d'esta.
En el cas que se sol·licite la subvenció de programes que incloguen despeses per conceptes que no es dediquen de manera exclusiva a l'activitat per a la qual se sol·licita l'ajuda, l'entitat indicarà en la sol·licitud quin percentatge dedica al programa. Este percentatge podrà ser utilitzat en la justificació que s'efectuarà respecte a la subvenció concedida, si fa el cas.
2. Referit a despeses de personal:
a) La retribució salarial del personal que ha de desplegar el programa i que estiga en situació regular de contractació, incloses les despeses de seguretat social.
La subvenció que s'atorgue per este concepte no dependrà de la titulació de qui ocupa el lloc, sinó de la que fóra necessària per a ocupar-lo.
b) L'import màxim de l'ajuda a subvencionar per la Conselleria de Justícia i Administracions Públiques serà el 100% del cost.
3. Referit a despeses de sosteniment, s'observaran com a criteris per a identificar la despesa i la seua quantificació:
a) L'import màxim de l'ajuda a subvencionar per la Conselleria de Justícia i Administracions Públiques correspondrà a un 100% de l'import a justificar.
Quan es tracte d'entitats locals, dit import màxim serà només del 65%; la resta, el 35%, fins a completar el 100%, haurà de ser atés per les entitats subvencionades.
Podran subvencionar-se aquelles despeses que calguen per a la realització del programa, com a assegurances, tributs, despeses de local, telèfon, desplaçaments, obres de reparació i semblants. Al respecte s'haurà de tindre en compte que:
- S'exclouran les sancions que s'hagen produït per incompliments fiscals i les quantitats corresponents a l'impost del valor afegit, en el supòsit d'estar exempt del seu pagament.
- Respecte a les despeses en concepte de desplaçaments de l'equip que realitze el programa, només s'observaran respecte d'aquelles entitats l'àmbit territorial d'actuació de les quals siga superior al municipal.
De la mateixa manera, podran subvencionar-se també com a sosteniment, les despeses realitzades pel personal que presta els seus servicis per a l'entitat de manera voluntària, i les prestacions continuades de servicis per professionals, encara que estes no cobrisquen tot el període subvencionat.
4. Agrupació de conceptes:
Si les caracterítiques del programa ho justifiquen i hi haja una proposta en este sentit per part de la Comissió de Valoració, podrà concedir-se la subvenció unificant els conceptes de personal i sosteniment. No obstant això, la resolució podrà indicar, respecte al personal subvencionat, el nombre mínim i la tipologia que ha d'atendre el programa.
Títol II
Procediment
Capítol I
Iniciació del procediment
Article 9. Iniciació
L'inici i tramitació del procediment s'ajustarà al que establix la present Orde i, amb caràcter general, a la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
Article 10. Sol·licitud
1. Les sol·licituds d'ajuda de la present convocatòria es presentaran per triplicat, degudament formalitzades i subscrites per qui ostente la representació legal de l'entitat titular del programa, segons el model que figura en l'annex I.
El model inclou la «Fitxa de manteniment de tercers», la qual servirà per a acreditar la titularitat del compte a través del qual el beneficiari vol percebre l'ajuda.
2. Els models de sol·licitud estaran a disposició dels sol·licitants en les direccions territorials de la Conselleria de Justícia i Administracions Públiques, en les oficines PROP i en la web de la Generalitat.
Article 11. Documentació
1. La documentació presentada serà original o, si és còpia, legalitzada per notari, confrontada o compulsada.
2. La documentació a presentar, junt amb la sol·licitud correctament omplida i firmada per un representant degudament autoritzat per a això, serà la següent:
a) De manera general:
A.1) Totes les entitats:
- CIF de l'entitat.
- Projecte del programa a realitzar, el qual podrà ser presentat en document a banda o omplint l'apartat D del model de sol·licitud, que figura en l'annex I d'esta orde.
- Si l'entitat ja va ser subvencionada per a dur a terme el mateix programa en l'exercici de 2008, a l'empara de l'Orde de 14 de febrer de 2008, de la Conselleria de Justícia i Administracions Públiques, per la qual es regulen i convoquen les ajudes dirigides a programes d'atenció a menors i jóvens subjectes a mesures judicials en medi obert, per a l'exercici corresponent a l'any 2008, publicada en el DOCV núm. 5706, de 19 de febrer de 2008, la memòria del programa realitzat.
- Declaració responsable del sol·licitant en la qual faça constar que no està incurs en cap prohibició per a obtindre la condició de beneficiari, de les assenyalades en l'article 13 de la Llei 38/2003, de 17 de novembre, General de Subvencions (BOE núm. 276, de 18/11/03) i que ha complit amb l'obligació del reintegrament de subvencions que, si fa el cas, se li hagueren exigit. Als efectes, bastarà emplenar degudament l'apartat I del model de sol·licitud que figura en l'annex I d'esta orde.
- Relació dels menors (nom, cognoms i, si fa el cas, municipi de residència) respecte als quals s'hagen executat o estiguen executant-se les mesures judicials al llarg de l'exercici de 2008, amb independència que estes s'hagen iniciat en l'exercici de 2008 o en un altre anterior.
A.2) Les mancomunitats faran constar en la sol·licitud, de forma expressa, el següent:
- Nomenament d'un representant o apoderant únic, amb poders suficients per a complir les obligacions que, com a beneficiari, li corresponen.
A.3) Les institucions privades sense finalitats lucratives hauran de presentar, a més a més, la documentació següent:
- Estatuts de l'entitat, tret que es tracte d'una entitat beneficiària de les subvencions concedides a l'empara de l'Orde de 14 de febrer de 2008, de la Conselleria de Justícia i Administracions Públiques, per la qual es regulen i convoquen les ajudes dirigides a programes d'atenció a menors i jóvens subjectes a mesures judicials en medi obert, per a l'exercici corresponent a l'any 2008.
- Si no estiguera inscrita, sol·licitud de la inscripció en el Registre General de Titulars d'Activitats, Servicis i Centres d'Acció Social de la Comunitat Valenciana.
- Declaració responsable del representant de la institució en el qual es faça constar que es disposa de l'estructura i capacitat suficients per a garantir el compliment dels objectius. Al respecte, bastarà d'omplir l'apartat I del model de sol·licitud que figura en l'annex I d'esta orde.
Article 12. Lloc de presentació
1. Les sol·licituds d'ajuda formulades a l'empara de la present Orde es presentaran, junt amb la documentació requerida, en el Registre de la Direcció Territorial de la Conselleria de Justícia i Administracions Públiques de la província on es realitze el programa per al qual se sol·licita la subvenció; o bé on tinga la seua seu l'entitat, per a aquells programes l'àmbit d'actuació dels quals comprenga més d'una província.
Si l'entitat no té la seua seu a la Comunitat Valenciana, es presentarà en el registre de la Direcció Territorial de la Conselleria de Justícia i Administracions Públiques on més implantació es preveu que tindria el programa si fóra subvencionat.
2. També podran presentar-se en els altres llocs previstos en l'article 38.4 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
3. La presentació de les sol·licituds en les oficines de correus haurà d'ajustar-se als requisits establits en l'article 31 del Reial Decret 1829/1999, de 3 de desembre, pel qual s'aprova el reglament i es regula la prestació de servicis postals, com a desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals.
Article 13. Terminis de presentació
El termini de presentació de sol·licituds serà d'un mes comptat a partir de l'endemà al de la publicació d'esta orde en el Diari Oficial de la Comunitat Valenciana. Per al dit còmput, es tindrà en compte que el dia d'acabament del termini correspondrà al mateix ordinal del dia en què s'ha publicat esta orde. En el cas que no hi haja l'ordinal, el termini expirarà l'últim dia del mes. Si l'últim dia fora inhàbil, s'entendrà prorrogat el termini al següent dia hàbil.
Article 14. Esmena de la sol·licitud
1. Rebudes les sol·licituds i incoat l'expedient, les direccions territorials de la Conselleria de Justícia i Administracions Públiques les verificaran i podran realitzar d'ofici les actuacions que consideren necessàries per a la determinació, el coneixement i la comprovació de les dades en virtut de les quals s'ha de pronunciar la resolució.
2. Quan la sol·licitud no reunisca els requisits exigits o no s'acompanye la documentació que resulte exigible d'acord amb esta orde, es notificarà a l'entitat interessada la causa que impedix la continuació del procediment i serà requerida perquè, en el termini de 10 dies, esmene la falta o acompanye els documents preceptius, amb indicació que en cas de no fer-ho es tindrà per desistida de la seua petició, prèvia resolució d'arxiu, la qual haurà de ser dictada en els termes que preveu l'article 42 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això de conformitat amb el que preveu l'article 71 d'esta norma.
Esta resolució serà dictada pel director o la directora territorial de la Conselleria de Justícia i Administracions Públiques. A l'adoptar-se per delegació, indicarà expressament esta circumstància i es considerarà dictada per l'òrgan delegatori, esgotant la via administrativa.
Contra la qual es podrà interposar recurs davant de l'orde jurisdiccional contenciós administratiu en la forma, termini i condicions que determina la llei reguladora de dita jurisdicció.
Amb caràcter previ, es podrà interposar, potestativament, i segons siga procedent, recurs de reposició conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
Capítol II
Ordenació i instrucció del procediment
Article 15. Ordenació i instrucció
Rebudes les sol·licituds, la secció corresponent les verificarà i podrà realitzar d'ofici les actuacions que considere necessàries per a la determinació, el coneixement i la comprovació de les dades en virtut dels quals s'ha de pronunciar la resolució.
Quan la subvenció sol·licitada corresponga a un àmbit superior a una província, la instrucció de l'expedient correspondrà a la Direcció Territorial on tinga la seua seu l'entitat.
Si l'entitat no té la seua seu a la Comunitat Valenciana, la instrucció de l'expedient correspondrà a la Direcció Territorial on més implantació es preveu que tindria el programa si fóra subvencionat.
En esta fase, a la vista de la documentació que es troba en poder de l'expedient i de les obligacions que s'adquirisquen per la concessió de l'ajuda, es podrà demanar els informes dels organismes i entitats que s'estimen oportuns i efectuar les comprovacions necessàries sobre l'exactitud de totes les dades.
Article 16. Estudi de l'expedient
Complet l'expedient, es procedirà a elaborar les plantilles tècniques d'estudi, les quals seran firmades pel director o la directora territorial, segons el model que s'elabore per instrucció interna de la Direcció General de Justícia i Menor, i que seran remeses junt amb l'expedient a esta Direcció General. La Direcció Territorial mantindrà en el seu poder, en tot cas, un dels exemplars de la sol·licitud presentada pels interessats.
Capítol III
Finalització del procediment
Article 17. Proposta
Rebut l'expedient en la Direcció General de Justícia i Menor, junt amb la plantilla tècnica, serà valorat per una Comissió de Valoració, constituïda a l'efecte i que elevarà la proposta de resolució a la consellera de Justícia i Administracions Públiques.
Article 18. Comissió de valoració
1. La Comissió de Valoració estarà composta pel director general de Justícia i Menor, qui actuarà com a president; els directors territorials de la Conselleria de Justícia i Administracions Públiques; el cap de l'Àrea de Justícia Juvenil i Prevenció de la Violència, qui actuarà com a secretari; el cap del Servici d'Atenció al Menor Infractor; i el cap de la Secció i un tècnic d'esta unitat.
2. Esta Comissió elaborarà les propostes de concessió o denegació de les ajudes que seran elevades a la consellera de Justícia i Administracions Públiques perquè resolga com estime procedent.
3. A l'esmentada Comissió de Valoració podran ser convocats els tècnics de les direccions territorials i/o de la Direcció General que es considere oportú.
Article 19. Resolució
1. El termini màxim per a tramitar, resoldre i notificar les sol·licituds sobre les ajudes arreplegades en esta orde serà de tres mesos, comptats a partir de la data en què s'hagen fet públics els crèdits per al finançament de les ajudes.
No obstant això, si es desestimaren totalment o parcialment algunes sol·licituds per falta de consignació pressupostària, i després de la finalització del termini de resolució s'incrementaren els crèdits destinats a finançar estes ajudes, dites sol·licituds podran ser valorades, resoltes i notificades, en el termini de dos mesos comptats a partir de la data de publicació en el Diari Oficial de la Comunitat Valenciana de la resolució de la consellera de Justícia i Administracions Públiques que done publicitat a este increment.
2. En aquells supòsits en què no es produïsca una resolució expressa en el termini assenyalat, s'entendrà que les sol·licituds han sigut desestimades, als efectes previstos per l'article 44.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.
3. L'import de les subvencions concedides no podrà, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, superar el cost de l'activitat que han de desplegar les entitats beneficiàries.
Article 20. Recursos
Contra les resolucions dictades per la consellera de Justícia i Administracions Públiques es podrà interposar recurs davant de l'orde jurisdiccional contenciós administratiu, en la forma, termini i condicions que determina la llei reguladora de dita jurisdicció.
Amb caràcter previ, es podrà interposar, potestativament, i segons siga procedent, recurs de reposició conforme a l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa.
Títol III
Del pagament i de la justificació de les subvencions
Article 21. Obligacions
Les entitats subvencionades hauran de complir les obligacions següents:
a) Obligacions generals:
A.1) Després de la resolució de concessió de l'ajuda:
- Atendre els pagaments de les obligacions que es contrauen.
- Formalitzar adequadament els documents de seguiment tècnic i financer previstos en esta orde.
- Sotmetre's a les actuacions de comprovació respecte al programa subvencionat, facilitar la inspecció, el control i el seguiment de la Conselleria de Justícia i Administracions Públiques i, en particular, de la Direcció General de Justícia i Menor o de les seues unitats administratives dependents, a fi de conéixer qualsevol aspecte de l'activitat objecte de la subvenció, especialment, i a requeriment d'estos, tota la informació econòmica, fiscal, laboral, tècnica i de qualsevol tipus que els siga sol·licitada i tinga com a objecte justificar el compliment dels requisits i condicions necessaris per a la concessió de la subvenció, la realització de les activitats o adopció del comportament que justifica el lliurament d'esta o bé la correcta aplicació de la quantitat lliurada a la finalitat prevista, sense perjuí de la confidencialitat exigible.
- Sotmetre's a les actuacions de control financer que correspon a la Intervenció General en relació amb la subvenció i ajudes concedides.
- Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari.
- Conservar els documents justificatius de l'aplicació dels fons rebuts, inclosos els documents electrònics, en tant que puguen ser objecte d'actuacions de comprovació i control.
- Donar l'adequada publicitat del caràcter públic del finançament dels programes objecte de la subvenció, fent constar explícitament, quan es faça difusió d'estos, que el programa està «subvencionat per la Generalitat - Conselleria de Justícia i Administracions Públiques».
- Reintegrar els fons percebuts, en els supòsits i condicions determinats en l'article 37 de la Llei 38/2003, de 17 de novembre, General de Subvencions.
- No transferir l'import ni usar la subvenció concedida en activitats que tinguen lloc en altres Comunitats Autònomes, ni sufragar despeses de personal ni de sosteniment dels representants en un altre o altres països estrangers.
A.2) Durant tot el període subvencionat:
- Col·laborar amb la Generalitat en l'àmbit del programa subvencionat, amb la finalitat d'afavorir la seua coordinació i integració en el camp del menor.
- No minorar ni anul·lar la consignació que hagen previst inicialment en el seu pressupost per a esta finalitat.
- Complir l'objectiu i executar l'activitat que fonamenta la concessió de la subvenció.
- Justificar el compliment dels requisits i condicions, així com la realització de l'activitat i el compliment de la finalitat de les ajudes concedides, en el termini màxim establit en la present Orde o les normes que s'apliquen.
- Comunicar fefaentment a l'òrgan que concedix la subvenció la concessió de tota ajuda, amb la mateixa finalitat, per part d'altres organismes públics o privats. Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
- Omplir, quan així siga sol·licitat, les memòries i documents que el Ministeri de Sanitat i Politica Social requerisca per a la tramitació o justificació dels fons que el este Ministeri destina a cofinançar dits programes. Les memòries i documents podran ser sol·licitats abans o després de la resolució de la sol·licitud, tant per a presentar el projecte a realitzar, com per a justificar la seua realització, una vegada finalitzat.
Article 22. Sistema de pagament
1. Respecte al sistema de pagament de les ajudes previstes en esta orde, llevat que la legislació de la Generalitat permeta un altre règim de lliuraments, s'aplicarà el règim general previst en l'article 47 bis del Text Refós de la Llei d'Hisenda Pública, pels percentatges màxims disposats en esta.
2. Prèviament al primer pagament anticipat haurà d'haver-se justificat la quantia concedida per la Conselleria de Justícia i Administracions Públiques durant l'exercici de 2008, si l'haguera, o bé, en cas de no haver-se justificat en la seua totalitat, haver efectuat el reintegrament de la quantitat que corresponguera o haver-se iniciat l'expedient de compensació de deute que siga procedent. En tot cas, perquè s'actue d'esta manera caldrà que, d'una banda, dita circumstància haja sigut constatada i declarada per l'administració mitjançant una resolució expressa motivada, que ja siga ferma, dictada en un procediment amb audiència i notificació a l'entitat interessada i, d'altra banda, que els fons a reintegrar hagen sigut efectivament lliurats per la Generalitat.
3. Les institucions privades sense finalitats lucratives que resulten beneficiàries d'estes ajudes podran optar per sol·licitar el pagament de les despeses realitzades en l'execució del programa subvencionat mitjançant la presentació de les justificacions corresponents, d'acord amb el model que figura en l'annex III d'esta orde. Per a això, hauran de presentar en la Direcció General de Justícia i Menor la justificació de les despeses efectuades des de l'un de gener de 2009 fins a l'últim dia del mes anterior a la data de la resolució, dins del termini dels quinze dies següents a la seua notificació.
4. Per a cobrar les despeses realitzades en els mesos posteriors, podran presentar les justificacions corresponents, referides, en tot cas, a períodes de temps d'un mes natural, amb anterioritat al dia 15 del mes següent.
5. El director general de Justícia i Menor dictarà en el seu moment les instruccions oportunes en relació amb el procediment que s'ha de seguir per a justificar la despesa realitzada en el mes de desembre de 2009 per les institucions privades sense finalitats lucratives que opten pel sistema de pagament previst en els apartats 3 i 4 d'este article.
Article 23. Garanties
1. Per a la realització de les bestretes de pagament previstes en l'article anterior caldrà que el beneficiari de la subvenció presente prèviament les garanties. A l'efectes, s'entendrà per bestretes de pagament les quantitats que siguen lliurades a favor del beneficiari amb anterioritat a què este justifique la despesa corresponent.
El que disposa el paràgraf anterior no serà aplicable als ajuntaments i les mancomunitats, així com a les institucions privades sense finalitats lucratives, la subvenció de les quals no supere els 90.151'81 euros, d'acord amb el que disposa l'article 47 bis del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, del Consell de la Generalitat.
2. En el cas que siga necessària la presentació de garanties, el beneficiari de la subvenció estarà obligat a aportar un aval bancari solidari amb renúncia expressa al benefici d'excussió, o una pòlissa d'assegurament subscrita amb qualsevol entitat oficialment reconeguda, per l'import de la quantitat anticipada. L'aval es formalitzarà amb antelació a la primera bestreta i per l'import que corresponga, i no caldrà cap garantia posterior. La presentació de les garanties descrites serà condició indispensable per a poder efectuar el pagament anticipat.
Per a la constitució i tramitació de garanties, caldrà ajustar-se al que disposa la Llei 30/2007, de 30 d'octubre, de Contractes del Sector Públic; el Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques; i l'Orde de 14 de febrer de 1986, de la Conselleria d'Economia i Hisenda, per la qual es regula el procediment de constitució i devolució de fiances.
Siga quina siga la forma triada per a formalitzar la garantia, esta haurà de depositar-se en els servicis territorials de la Conselleria d'Economia, Hisenda i Ocupació de la província corresponent, els quals faran entrega al beneficiari de la carta de pagament acreditativa del depòsit, la qual haurà de ser presentada en la Direcció General de Justícia i Menor, com a requisit previ i inexcusable per al pagament.
3. L'import de les garanties serà un 100% de la quantia total anticipada.
Article 24. Sistema de justificació de les ajudes i subvencions
1. La justificació de la despesa de les ajudes que es concedisquen a l'empara de la present Orde, haurà de referir-se, com a mínim, al cost total estimat que es determinarà en la resolució de concessió.
Dita justificació es correspondrà sempre amb el contingut del programa subvencionat, i no seran admissibles despeses d'actuacions que no estiguen específicament previstes en la descripció del programa. La justificació per un import menor al cost farà que es minore proporcionalment l'ajuda concedida.
La forma de justificació serà la següent:
a) En el cas d'ajudes concedides a entitats locals, dita justificació es realitzarà mitjançant la presentació davant de la Direcció General de Justícia i Menor d'un certificat d'obligació contreta o reconeguda, o de pagament ordenat, segons model annex II, arreplegat en esta orde.
Haurà d'acreditar-se també el període treballat, el nombre i tipologia del personal que ha executat el programa, mitjançant els contractes de treball o el certificat emés per l'entitat local. En el supòsit de personal compartit, hauran d'indicar en quin altre programa o servici treballa, i per quin import i percentatge es justifica en altres subvencions concedides.
b) En el cas d'ajudes concedides a institucions privades sense finalitats lucratives, la justificació de la despesa consistirà en la presentació davant de la Direcció General de Justícia i Menor, si fa el cas, de la documentació acreditativa de la despesa efectuada següent:
B.1. Relació i documents acreditatius de la despesa corresponent a la nòmina dels treballadors i del pagament a la Seguretat Social, segons el model annex III.
B.2. Documents i factures de la quantia de la despesa efectuada en sosteniment, i adejuntar, amés, la seua relació, segons el model annex III, arreplegat en esta orde.
B.3. Les despeses corresponents al personal voluntari es justificaran mitjançant els rebuts acreditatius de al despesa efectuada, en els quals es faran constar el nom i cognoms del voluntari, DNI o NIF i la seua firma.
B.4. La despesa efectuada amb motiu de la prestació continuada de servicis per un professional es justificarà mitjançant la factura emesa per este. Dita factura haurà d'incloure la seua titulació i el concepte pel qual s'emet.
2. Totes les factures acreditatives de la despesa realitzada hauran de reunir els requisits arreplegats en el Reial Decret 1496/2003, de 28 de novembre, pel que s'aprova el reglament i es regulen les obligacions de facturació, i es modifica el reglament de l'impost sobre el valor afegit (BOE núm. 286, de 29 de novembre de 2003).
3. Quan la resolució de concessió diferencie els conceptes de personal i sosteniment, en les justificacions parcials presentades respecte a l'ajuda concedida es podran unir, acumulant-se, les quanties corresponents a personal i sosteniment i serà suficient que en el seu conjunt complisquen el percentatge requerit per a efectuar el pagament que procedisca, ajustant-se en l'última justificació que es presente el percentatge i import procedent respecte a la quantia concedida per conceptes i a justificar total, segons el que disposa la resolució de concessió.
4. En el cas que la resolució de concessió unifique els conceptes de personal i sosteniment, es podrà justificar la quantia concedida en qualsevol dels conceptes fins a l'import total màxim a justificar.
5. La Direcció General de Justícia i Menor podrà requerir dels beneficiaris de la subvenció tots aquells documents, factures, manaments de pagament, etc., que calguen per a justificar la quantia de la despesa efectuada de l'ajuda concedida.
6. Els terminis i el sistema de justificació estaran en funció de la forma de pagament que s'establisca. No obstant això, la subvenció concedida que incloga el període comprés entre l'1 de gener i el 30 de setembre haurà d'haver-se justificat, com a màxim a 31 d'octubre de 2009 i no podran presentar-se justificacions de despesa efectuada en l'exercici de l'any 2009 després del 31 de gener de l'any 2010.
7. Excepcionalment, la Direcció General de Justícia i Menor podrà admetre la documentació presentada fora del termini establit en la present convocatòria, acreditativa de la correcta realització de l'activitat objecte de la subvenció, sempre que el retard obeïra a causes degudament justificades en l'expedient i no imputables al beneficiari de la subvenció.
8. L'entitat haurà de conservar els documents justificatius de l'aplicació dels fons rebuts, inclosos els documents electrònics, en tant que puguen ser objecte de les actuacions de comprovació i control.
Article 25. Denegació, desistiment sense efectes i minoració de les ajudes econòmiques
1. Podran dictar-se resolucions de denegació d'estes ajudes:
a) Per incompliment de qualsevol dels requisits establits en esta orde.
b) Per incompliment de qualsevol de les obligacions establides en l'article 21 d'esta orde, prèviament a la resolució d'estes.
c) Per falta d'adequació dels fins d'actuació de l'entitat sol·licitant a l'àmbit de la subvenció sol·licitada.
d) Per no disposar l'entitat de l'estructura i capacitat suficients per a garantir el compliment dels objectius.
e) Per no haver realitzat de manera adequada el mateix programa o haver justificat insuficientment les ajudes econòmiques rebudes en l'exercici de 2008 per la Conselleria de Justícia i Administracions Públiques.
f) Per tractar-se d'un programa que no responga específicament a les característiques expressades en esta orde.
g) Per tractar-se d'un programa que, per la seua naturalesa, siga propi d'altres organismes, sense perjuí de la necessària col·laboració per al cas de matèries concurrents.
h) Per tractar-se d'un programa per al qual ja existisca una altra orde d'ajudes específica o ja estiga subvencionat, en tot o en part i per al mateix objecte, per la Conselleria de Justícia i Administracions Públiques.
i) Per tractar-se d'un programa la realització del qual ja estiga prou atesa per altres entitats a nivell local, provincial o comunitari.
j) Per haver-se atés altres sol·licituds amb major orde de prioritat, d'acord amb els criteris establits en esta orde, i haver-se esgotat els crèdits disponibles per a resoldre.
2. Podran dictar-se resolucions de desistiment sense efectes o minoració, de les ajudes concedides i, si fa el cas, reintegrament de les quantitats indegudament percebudes, en els supòsits següents:
a) Quan es done qualsevol de les circumstàncies previstes en l'article 37 de la Llei 38/2003, de 17 de novembre, General de Subvencions.
b) Segons el que disposa l'article 19.4 de la Llei 38/2003, de 17 de novembre, General de Subvencions, quan s'alteren les condicions tingudes en compte per a la concessió de la subvenció, i s'obtinguen de manera concurrent subvencions i ajudes atorgades per altres administracions públiques o altres ens públics o privats. En el cas que la quantitat total percebuda per l'entitat siga superior al cost de l'activitat subvencionada, podrà sol·licitar-se el reintegrament de la quantia abonada que supere dit cost.
c) Per incompliment de qualsevol de les obligacions establides en l'article 21 d'esta orde.
d) Si durant l'interval temporal subvencionat hi ha períodes sense que el personal que consta en la resolució de concessió estiga contractat per a realitzar el programa o servici, o no l'atenga per qualsevol altra circumstància, tal com baixa per malaltia sense substituir o un altre motiu, l'ajuda es minorarà proporcionalment. Queda exceptuat d'este fet el període de vacances reglamentàries, sempre que el personal es mantinga en situació de contractació, encara que no siga substituït.
e) Podrà dictar-se una resolució de minoració o desistiment sense efecte de l'ajuda a una entitat quan la falta d'ompliment de les memòries i documents que sol·licite el Ministeri de Sanitat i Politica Social done lloc a la impossibilitat de tramitar o justificar el conveni corresponent entre la Generalitat i l'esmentat Ministeri. Dita resolució podrà efectuar-se encara que s'haja justificat la despesa objecte de l'ajuda i efectuat el programa subvencionat.
3. Les quantitats que s'hauran de reintegrar tindran la consideració d'ingrés de dret públic als efectes del procediment aplicable a la seua cobrança.
4. En els casos de nul·litat, anul·labilitat i rectificació d'errades dels actes administratius que van servir de base a la concessió d'estes ajudes caldrà ajustar-se al que disposa el capítol I, del títol VII, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
5. Per al desistiment sense efectes o minoració de les ajudes econòmiques es garantirà, en tot cas, per la Direcció Territorial de la Conselleria de Justícia i Administracions Públiques, el dret de l'interessat al tràmit d'audiència.
6. El termini per a resoldre i notificar serà de sis mesos comptats a partir que s'inicie l'expedient.
DISPOSICIONS ADDICIONALS
Primera
Les ajudes a què es referix la present orde seran finançades amb càrrec a la línia de subvenció denominada "mesures judicials de menors en medi obert", codi línia T2194000, del programa 141.30 de Justícia Juvenil i Prevenció de la Violència, dels Pressupostos de la Generalitat de 2009, gestionat per la Direcció General de Justícia i Menor, per un import global màxim de 1.971.700 euros.
Segona
La Conselleria de Justícia i Administracions Públiques no assumirà obligacions que es deriven de la relació laboral del personal dels programes subvencionats, sinó que seran els titulars d'estos qui respondran amb caràcter exclusiu.
Tercera
La concessió d'una subvenció a l'empara d'esta orde no comportarà cap obligació per part d'esta Conselleria per a pròxims exercicis.
Quarta
A esta orde s'acompanyen els següents annexos:
Annex I: model de sol·licitud d'ajuda de programes d'atenció a menors i jóvens amb mesures judicials en mdi obert.
Annex II: model certificació de justificació d'obligació contreta, o reconeguda, o de pagament ordenat d'entitats locals.
Annex III: model de justificació d'entitats privades.
DISPOSICIONS FINALS
Primera
La Secretaria Autonòmica de Justícia de la Conselleria de Justícia i Administracions Públiques i la Direcció General de Justícia i Menor queden autoritzades a elaborar les instruccions de desplegament d'esta orde.
Segona
La present Orde entrarà en vigor l'endemà de la publicació en el Diari Oficial de la Comunitat Valenciana.
Tercera
Contra les bases de la present convocatòria, es podrà interposar potestativament recurs de reposició davant del mateix òrgan que l'ha dictat, en el termini d'un mes a comptar de l'endemà de la seua publicació, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o el requeriment previst en l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa; o bé pot interposar-se directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puguen interposar qualsevol altre que estimen pertinent.
València, 16 d'abril de 2009
La consellera de Justícia i Administracions Públiques,
PAULA SÁNCHEZ DE LEÓN GUARDIOLA